Prológus
A Szamuráj Fiú és a Fejenincs Ősatya
Ezer éve, még az Engedelmesség Kora előtt,
a kutyák szabadon jelölték meg területüket.
A macskabarát Kobayashi dinasztia
hódító birodalma azonban háborút indított
a mit sem sejtő négylábúak ellen, és lerohanták őket.
Az ebsorsra, így a kipusztulás szélére jutott kutyák
egyetlen pártfogója egy gyerekharcos volt,
aki faját elárulva lefejezte a Kobayashi klánt,
miután fejének fejét vette, esküképpen e haikut mondta:
Végeztem veled
Emberiség!
Dérlepte szirom!
Szamuráj Fiúként legendává dicsőült, s emléke örökké él.
A háború után megmaradt korcsok
mind tehetetlen háziállatokká silányultak.
Meghunyászkodva, igába hajtva, megvetetten
de megmaradtak, és sokasodni kezdtek.
A Kobayashik pedig soha
nem bocsátottak meg legyőzött ellenfeleiknek.
Kutyát bevinni tilos
Figyelem!
Az emberek itt anyanyelvükön beszélnek, olykor tolmács,
cserediák, vagy kütyü fordít.
Minden ugatás fordításra kerül.
Kutyák szigete
A japán félsziget 20 év múlva.
A méltóságos Kenji Kobayashi Hatodizben megválasztva
A kutyák túlszaporodása járvánnyal fenyeget.
Megaszaki egész városát kutya-lázkór sújtja.
A fertőző bolhák, férgek, tetvek áradata már a polgárságra is veszélyt jelent.
A kutyanátha lassan átlép fajhoz kötött betegségállományából az emberébe.
A tanácspalota éjféli ülésen Kobayashi, az Uni prefektúra polgármestere
karantént rendel el: minden fajú
házi és kóbor eb elszigetelését.
A rendelet értelmében, Szemét-szigetből karantén kolónia lesz.
Kitiltani minden kutyát
Megvédjük Megaszakit és Uni prefektúrát!
A kutyák szigete.
Jogrendszerünk ellenzéki véleménynek is helyt ad.
Tisztelet.
A Tudós Párt jelöltje: Watanabe professzor
A kutyák nem ezt érdemlik.
Kegyetlenség a kutyával szemben, és tudományosan hibás.
Ez a szívós faj ezer éven át szolgált, szeretett, és védelmezett minket,
és most, a nagy bajukban fordítsunk hátat nekik?
A kutyaellenes hisztéria-hullám szétzúzta erkölcsi ítélőképességünket.
Fél év, és lesz ellenszer. Közel vagyok!
Megszüntetjük a kutyanáthát, legyőzzük a lázkórt,
a szaporodás szintjét leszorítjuk,
és mindezt tömeges kasztrálás nélkül!
Hogy történhet ez a legjobb barátunkkal?
Nem, nem, nem! A tömeg a polgármesteri javaslat
azonnali elfogadását követeli.
A szolidaritás jegyében,
a polgármester úr felszólítja fő csatlósát, Fő-fő Domót,
hogy adja át a polgármester saját testőrkutyáját,
Spots Kobayashit az Ebszaporulat Csökkentési Bizottságnak.
Spots lesz az első kutya, akit kitoloncolnak a városból.
Szemét-sziget rendelet
Hat hónappal később.
Vigyázat harapós kutyák Behatolni tilos
A szeméthegyek között, mocsokkal teli völgyekben
egykori házi kedvencekből álló nomád falkák portyáznak éhesen és betegen.
A populáció száz százaléka kutyanátha pozitív.
Ennek tünetei: kóros fogyás, szédülés,
narkolepszia, álmatlanság,
és szélsőségesen erőszakos viselkedés.
3/4-üknél jelentkeztek a kutya-lázkór korai tünetei:
magas láz, alacsony vérnyomás,
erős hangulatingadozás, és gátolt orrlégzés.
A száműzött kutyák egyre gyengébbek, lehangoltabbak, és mérgesebbek.
Elkeseredettek.
Ácsi! Mielőtt cafatokra tépjük egymást,
mint a vadállatok, nézzük meg, mi van a zsákban.
Lehet, hogy nem is ér annyit az egész.
-Szerintetek? -Nem tudom.
Talán.
Jó.
Rohadt almacsutka, férges banánhéj,
fonnyadt uborka, szardínia-csontváz, tojáshéj,
-valami szottyadt, kukacos mócsing... -Megéri.
Örökre tűnjetek el innen!
Te, Igor, azt hiszem, hogy leharapta a füledet.
Nem bírja már a gyomrom ezt a szemetet.
-Ja. -A számból vetted ki a szót.
Egykor gyapjú babzsákon aludtam egy hősugárzó mellett.
Az az én területem. Benti kutya vagyok.
Húsz Kutya-Nyami reklámban szerepeltem.
Most meghallgatásra se hívnának.
Én egy veretlen gimis baseball csapat kabalaállata voltam.
Oda a lelkesedésem. Nyomasztó lettem.
Azt kérem, ami jár: kiegyensúlyozott étrend, szőrápolás, évi orvosi vizsgálat.
Lehet, hogy feladom.
-Most? -Most.
Számunkra itt nincs jövő.
Hallottátok a pletykát Blökiről?
-Nem. -Mi történt?
-Blöki? -Tesóm egy másik alomból.
-Mi van vele? -Öngyilkos lett.
A pórázával akasztotta fel magát.
Bakker.
Hiányzik a gazdám.
Hányok tőletek.
A macskák nem nyávognak annyit, mint ti.
Elég a sebnyalogatásból!
Kajás vagy? Vadássz, és zabálj.
Beteg vagy? Aludj egy nagyot.
Fázol? Jól ásd be magad a föld alá.
De feladni, azt itt nem szoktuk, ezt ne felejtsétek el.
Te Rex vagy.
Te King! Te Duke!
Te Boss! Én meg Főnök.
Félelmet parancsoló, legyőzhetetlen alfahímek vagyunk.
Úgy rinyáltok, mint egy rakás, szobatiszta öleb.
Nem érted ezt. Hogy is érthetnéd? Te egy...
Mondd csak ki. Kóbor kutya vagyok, igen.
Hogy marad ilyen tiszta a bundája? Nincs sampon a szigeten.
Hallottátok a pletykát róla meg Felixről?
-Mit mondanak? -Nem.
-Nem, mi volt velük? -Csinálták.
-Ki is ez a Felix? -Sose találok olyat, aki épp tüzel.
Az a repülő elég furcsa ívben száll.
-Tényleg. -Fel!
-Húzd fel! -A szárnyának annyi.
Azta!
Első rész: "A kis pilóta"
-Úgy nézem, nincs jó húsban. -Halott?
-Úgy néz ki. -Kérdezek.
Megesszük vagy megmentjük?
-Várunk. -Nem esszük meg a kis pilótát,
a hulláját sem. Mi nem eszünk gazdit.
Nem te vagy a vezér. Szavazzunk!
Aki szerint ne együk meg, mondja: igen.
-Igen. -Nem.
Először is nyissuk fel a sisakját, hogy kapjon levegőt,
aztán húzzuk ki a fejéből azt a vasat, hogy abba se haljon bele.
-Mit szóltok? -Jó.
Spots! Spots! Spots!
Igen, értjük. A kutyádat, Spotsot keresed.
-Ismeritek? -Nem.
Húha!
A gyámoltja, Atari eltűnéséről szóló híreket a polgármester úr
nem kívánta kommentálni,
és kérte, hogy magánéletét tartsák tiszteletben.
A 12 éves Atarit tegnap látták utoljára,
a Megaszaki repülőtér kifutóján, ahonnan kisméretű repülővel szállt fel.
24 órával később.
Harapok.
Bocsánat, ne törődj vele, a lázkór miatt van.
Gyere velünk.
Kicsit körbeszaglásztam, és sok barátja volt.
Állítólag nagyon jámbor volt,
de ezt biztos tudod.
Mindjárt itt lesz, baloldalt.
Mint mondtam, rendkívül kedves jószág lehetett,
csak sajnos senki nem tudta kinyitni a ketrecét.
Három évvel korábban.
A tragikus vasúti baleset egyetlen túlélője,
egy Atari nevű kisfiú ma reggel felébredt a kómából,
értesült szülei haláláról,
illetve a távoli rokon, Kobayashi polgármester úr
örökbefogadási szándékáról.
A kórházból kikerülve, Atari, aki elvesztette jobb veséjét,
és csonttörést szenvedett, a Tégla Palotába kerül, ahol elzártan,
házitanítók felügyelete alatt él majd.
Atari mellé saját biztonsági egységet is rendeltek,
egy különleges kiképzésen átesett testőrkutyát, Spots Kobayashit.
Te vagy az új gazdám. A nevem Spots, én vigyázok rád,
ügyelek a biztonságodra állandó jelleggel.
Vagyis én vagyok a kutyád.
Testőrkutya! Nem kiskedvenc!
Hallak, gazdám.
Hallak, hallak, hallak.
Flashback vége
Jaj, ne!
Kulccsal nyílik.
Megaszaki Egyetem Kutyanátha kutató labor
Vizsgálati egység
Kutyanátha: gyógyítva
Kutya-lázkór: kezelhető
Alomcsökkenés: 72%
Feketedoboz
Önkormányzati Sintér Részleg
-Ez honnan van? -Mindig is megvolt.
A csontvázról szedtem le.
Jaj, ne!
Egy másik kutya pusztult el!
Egy másik... kutya pusztult el.
Az nem Spots volt.
Ez meg ki?
Nincs szaga.
Polgármesteri parancs: A kutyák a Szemét-szigeten maradnak.
Titkos: Ebtúlszaporodási stratégia
Kobayashi Robotika Katonai véreb
Wasabi-gáz, kutyabörtön, alvilági kapcsolatok
Mentődrón
Önkormányzati Akciócsoport
Ez bántalmazás. Főnök, intézd el a robotot.
Mi?
-Tiétek a három sintér. -Jó.
Vigyázok a pilótára.
-Készen álltok? -Egy pillanat! Nem harcolok a robottal!
Én a kis pilóta ellen voltam, sőt gazdiellenes vagyok.
Jó bunyós vagy.
-Szeretsz is bunyózni. -Szavazzunk.
Aki egyetért a tervvel, mondja: igen.
-Igen. -Nem.
Csibész!
Aktiválás
Ölebmód Trükk
Az örökbe fogadott fiamat, Atarit, elrabolta
egy csapat engedetlen, fertőzött és fertőző bestia.
Azonnal végrehajtjuk a mentőakciót,
és Atari gyermekkora végéig büntetésben marad.
Az öt túszejtőjét
fog és farokfelismerő szoftver segítségével azonosítottuk.
Természetesen erőszakos halálban lesz részük.
Főnökre is ráférne az ápolás, ő tényleg rossz bőrben van.
Bárcsak értenénk a nyelvén.
-Ül! -Na, ez már világos. Ül.
Ül!
Főnök! Ül!
Én nem az a kutya vagyok.
Rossz kutya vagy, ül!
Nem.
Azt nem innám meg a helyedben.
Tele van mérgező vegyszerrel.
Honnan tudod?
A sógornőm ivott belőle, és fekete lett a nyelve.
Te Felix társa vagy?
Tessék?
Úgy hallottam, hogy párosodtál vele, ha minden igaz.
Semmi közöd hozzá.
Nem azt mondom, hogy tényleg így volt,
csak annyit, hogy hallottam veled kapcsolatban egy ilyen pletykát.
-Jobb, ha most elköszönök. -Várj, várj! Ne.
Kezdjük elölről. Kit érdekel Felix?
Én vagy a Főnök. Ez a nevem.
Értem.
Szóval, ez volnék én. És te?
-Azt hittem, ismersz már. -Nem, nem tudok rólad semmit.
Nem tudom befogni. Pletyka az egész.
Mindegy, te vagy Nutmeg.
Akkor mégis ismersz.
Akkor mégis? Igen.
Kiállítási kutya vagy?
Úgy tenyésztettek, akként tartottak,
de nem ez határozza meg az identitásomat.
Nézz csak körül.
Most már nem mindegy?
Szóval, a válaszod igen.
Szóval, igen. Az voltam.
Felmehetek?
-Megtámadtak. -Csodálkozol? Ha látnád a másik kutyát.
A teste rozsdamentes acél. Nem lehet megharapni.
És ki a kis pilóta? Mit követett el? Miért üldözik?
Senki se tudja.
Kóbor kutya vagy, igaz?
Igen, az.
De mind azok vagyunk, a helyzetet tekintve.
-Kiállításokra vittek? -Kiállítási kutya lévén.
-Akkor tudsz trükköket. -Párat.
Mutatsz egyet?
Még alig ismerlek.
Jogos.
De nem igaz, amit rólam és Felixről mondanak.
Ilyen világba nem szülnék kölyköt.
Én meg elvből nem értek egyet a gazdi intézményével,
de neked akkor sem itt a helyed.
Te tartozol valahova, vannak papírjaid.
Nagylány vagyok, szivi. Nem kell féltened.
Jó éjt!
Remélem, találkozunk még.
-Itt egy. -Egy mi?
Elvileg egy tekegolyót tartok az orromon, de azt most csak képzeld hozzá.
Már látom is.
Segítesz neki? A kis pilótának?
Miért tenném?
Mert tizenkét éves.
A kutyák imádják.
Bárki is ez a Spots, nem tudjuk, hogy életben van-e, de egy dolog biztos:
nincs itt a környéken, nincs a kutya közösségben.
Legalább 500 hektárnyi feltérképezetlen terület van a szigeten.
-Hol keressük? -A kis pilóta szellemi épsége kérdéses.
Talán a fejébe fúródott vasdarab miatt
nem tudom, nem vagyok orvos, de nem teljesen százas.
Ez szól ellene.
De hallottátok róla a pletykát?
-Mit mondanak? -Mit?
A polgármester távoli rokona, és most már az örökbefogadott fia.
-Mi? -Ne!
Nézzük, mi szól mellette.
Ez a fiú iderepült tök egyedül, lezuhant,
és csak egyetlen dolgot akar, a kutyáját.
Ha jól tudom, rajta kívül egyetlen gazdi se próbált hasonlót.
Számukra már nem létezünk.
Azt mondom, induljunk el kora reggel.
Menjünk át a Középső Ujjakon, keressük meg a Dűnén az Uszályt,
és azon Jupitert meg az Orákulumot. Ők tudni fogják, mit tegyünk.
Aki egyetért, mondja: igen.
-Igen. -Nem.
Ki mondott nemet?
-Ő. -Én.
Ha segítünk, kinyírnak minket. Elaltatnak.
A kutyája nem lesz meg.
Mi viszont belepusztulunk.
Nem is olyan rossz halál. És leszavaztunk.
ISKOLAÚJSÁG Napi Kiáltvány -Vissza a kutyákat!
Watanabe professzort házi őrizetbe helyezték
a Toho fogadóban, mert éles kritikával illette
a Kobayashi hivatal kutyaválság-kezelő programját.
Műszaki hiba
MEGASZAKI GIMNÁZIUM Napi kiáltvány
A cserediáké a szó, tessék.
Köszönöm a szót, Hirosi.
Ami a szívemen, a számon, úgyhogy elnézést,
de most is őszinte leszek.
Kobayashi egy bűnöző, és gyűlölöm.
Megosztott országgyűlés mellett indul idén az újraválasztásért.
Kutyák pusztulnak el egy átkozott szigeten.
A befolyásolható gazdikat rászedték.
A Tudós Párt jelöltjét erőszakkal és jogi képviselet nélkül fogva tartják.
Szóval, itt valami bűzlik.
Összeesküvést látsz?
Van egy sejtésem.
Az nekem túl kevés.
Akkor is elmondom!
A tanácspropaganda szándékosan kutyaellenes félelmeket szít,
és elhallgat egy hatásos kutyanátha szert azért, hogy titkolt szándékuk szerint
házi kedvenceik ellen fordítsák a népet!
Tessék, kimondtam.
Tudod bizonyítani?
Hekker sarok
Nem tudom. Ez az igazság, nem tudom.
Második rész: "Spots nyomában"
A Középső Ujjak három tengervíz által övezett földnyelv,
melyet számtalan csővezeték és rozsdás völgyhíd kusza hálózata tarkít,
valamint egy lerobbant közmű telep, melyet szökőár mosott el,
egy erőmű, melyet földrengés döntött romba,
egy üres ipari park, melyet tűzhányó kitörése perzselt fel.
És a rég feledett Szemét-szigeti Sport Klub, melynek immár egy tagja sincs.
Van egy kérdésem. Mi a kedvenc kajátok?
Nekem a dupla adag Kutya-Nyami konzervbe kevert Kutya-Ropsz,
belezúzott vitaminnal.
Fogadok, King egyetért veled. Ő a Kutya-Nyami kutya.
-Voltam. -Mindig azt kaptál?
Azért nem. A gazdám tanár volt, nem úsztunk a pénzben. Neked?
Pirított Kobe hátszín csontosan, jó sok sóval és borssal.
-Fú! -Ezt kaptam mindig szülinapomra.
Az enyém a csípős kolbász jakitori módra.
A büfés mindig szórt nekem meccsek után.
-Duke? -Zöld tea-fagyi.
A gazdám édesszájú volt, és ezt örököltem is tőle.
Hallottátok, mi lett a Kutya-Nyamival?
-Nem ugrik be. -Mi?
-Csődbe ment. -Jaj, ne!
Csődbe ment a Kutya-Nyami?
Főnök, és neked? Mi a kedvenc kajád?
Nekem? Mindegy.
Bármi maradék, amit kikaparok a szemétből. Én ehhez szoktam.
-Igen, persze. -De nem voltam mindig kóbor kutya.
-Mit mondtál? -Azt, hogy nem voltam mindig kóbor kutya.
-Tényleg? Hogyhogy? -Mesélj már!
Egész életemben üldöztek a sintérek, de engem nem könnyű elkapni.
Összesen háromszor sikerült nekik.
Úgy, hogy be is vittek a telepre, és kétszer rögtön meg is szöktem,
de harmadszorra
örökbe fogadtak, még mielőtt kiáshattam volna magam.
Nagy család volt. Öt gyerek és két másik kutya.
Beraktak egy terepjáróba, és kivittek valahova az isten háta mögé.
Volt ott kert, úszómedence, tévében rajzfilm.
Lényeg, hogy aztán egy hétre rá a legkisebb fiú, Tosiro,
odajön hozzám negyed hétkor. Pihenten, tök éberen,
és meg akar simogatni.
Nem volt benne rossz szándék, csak barátkozott.
Erre úgy megharaptam, hogy majdnem letéptem a kezét.
Tiszta vér volt a konyhapadló.
Vitték a kórházba, engem meg kizártak egy sötét fészerbe.
Volt időm gondolkodni kicsit.
Mi volt ez? Miért csináltam?
Mai napig fogalmam sincs róla.
Talán megijedtem.
Harapok.
Aznap éjjel egy öreg néni, gondolom, a nagymama lehetett,
hozott nekem egy tál házi chilis babot.
Mintha nekem készítette volna, de ki tudja?
Lehet, hogy csak maradék volt.
Ott egy kullancs.
Szóval, az volt a legfinomabb, amit valaha ettem.
A néni isteni chilis babot tudott.
Utána mi lett?
Kiástam magam, és felugrottam egy kukásautóra,
ami visszavitt Megaszakiba.
Városi kutya vagyok, ez van.
Valaki kiszúrt minket.
Szink-tolmács
Mint tudják, gyűlöljük a kutyákat.
Fudzsimoto úr, a Kobayashi Gyógyszergyár igazgatója,
titokban nagy mennyiségű fertőzött bolhát
és kullancslárvát eresztett szabadjára a városban,
mellyel példátlan kutyajárványt idézett elő. Köszönjük.
Jamatacsi tábornok, az Akciócsoport vezetőjeként,
több mint 750 ezer ketrecbe zárt ebet
szállíttatott lakhatatlan szeméttelep szigetre. Szép volt!
A Kobayashi Robotika igazgatója, Kitano asszony
kifejlesztette a technológia történetének legígéretesebb
és legrettenetesebb fegyverét. Csak így tovább!
Nakamura úr, az alvilági Ököl Banda fejeként,
zsarolással, megfélemlítéssel, és erőszakkal
felszámolta a kutyapárti ellenzéket.
Gratulálok!
Az agymosást megkezdtük, a gépezet beindult, a félelem magvait elültettük,
és most jöhet az összeesküvés utolsó fázisa:
a kutyaválság megoldása.
Üdvözlünk minden kutyát
Szemét-szigeti Ideiglenes Kutya-kitelepítési Tábor
Használható DNS-mintára bukkantunk
ezen a sérült repülőgép alkatrészen.
Most rögtön ellenőrizzük is.
Feketedoboz
Felszólítunk minden kutyabarátot, hogy hallgassák ezt a közvetítést!
SOS! SOS!
Speciális járat veszélyben a Szemét-sziget fölött.
Motorhiba és
leszakadt balszárny.
Míg kényszerleszállást kísérelek meg, vegyék figyelembe a következőket.
A testőrkutyámra, Spots Kobayashira
hagyom minden világi tulajdonomat.
Ha előttem lépett a lélek vándorútjára,
azt kívánom, mindenemet, saját csontjaimat és Spots tetemét
krematóriumban hamvasszák el,
és a hamvakat szórják a négy égtáj felé.
Nem lesz számottevő szennyezés e szomorú világban.
Ha ezt túlélem, az üzenet tárgytalan.
Megkeresem a kutyámat.
Megaszaki ifjú gazdijai, egyesüljetek!
Terpentinszesz. Jól kitisztítja a fejet, minden ebcsont beforr tőle.
Éjjel havazhat.
Nem mondod! Köszönöm szépen.
Gondoltam, szólok.
-Látja a jövőt. -Nem.
Csak érti a tévét.
Egy Spots nevű kutya az, akit kerestek.
-A zérus-eb. -A zérus-eb.
Mint tudjátok, a legtöbb itteni kutya
emberi háztartásokból származó, házias állat.
Létezik azonban egy kisszámú vad, őslakos kutya populáció,
akik már nagyjából egy évtizede itt guberálnak a szigeten.
E graffiti az ő történetükről szól.
Fogságban születtek a sziget legfélreesőbb csücskének legtávolibb zugának végében,
ahol korábbi gazdáik rendkívüli kegyetlenségeknek vetették alá őket,
mígnem isteni csoda révén elnyerték szabadságukat e könyörtelen világban.
Van, aki szerint az itt felejtett kutyák az évek során éhen pusztultak,
mások úgy vélik, kiúsztak a szárazföldre, bár ez kutyaúszással túl nagy táv.
Van aki szerint itt vannak,
a Középső Ujjakon is túl, a Távoli Körömvégen.
Tudjuk, melyik kutyát keresitek.
Orákulum látomásaiban többször megjelent.
Felsejlik tehát egy prófécia.
Spots, ha még életben van, és erre van esély,
lehet, hogy foglyul ejtette
ez a vad, erőszakos kutyafalka.
Igaz, Orákulum?
Mi?
Menjetek tovább. Ne adjátok fel a reményt.
A jószerencse kísérjen utatokon.
Ugye, hallottátok a pletykát a bennszülött kutyákról?
-Nem ugrik be. -Mit mondanak?
Kannibálok.
Úgy érted, meg akarnak majd enni?
Hát, kannibálok.
Mérgező wasabi
Címzett
Watanabe professzor úr részére
Tegnap éjfél
Tudós Párti jelölt öngyilkossági kísérlete
Fiú keresése folytatódik
Öngyilkosság helyszíne Belépni tilos
További kutatás tilos
Közeledünk a sziget végéhez.
Nyugatra a Szapporo-folyón túl Megaszaki, keletre a nyílt tenger húzódik.
Északra ódon felüljáró, mely mérgezett iszap fölött
vegyszerektől szennyezett, radioaktív szeméttelephez vezet.
-Ez úti célunk. -Jó.
-Oké. -Kiugrunk.
Atari, kihúzlak a fogammal, mert nem érted.
Ha földet érünk, kezdődik a második fázis.
Hol vannak?
Hogy kerültek oda? Mi történik?
Mi van ezzel a szerkentyűvel?
Ha szét kell válnunk, mint most, akkor találkozó a felüljárónál!
-Nem te parancsolsz! -Mi?
Nem te vagy a vezér, mind azok vagyunk! Szavazzunk!
Aki egyetért az én tervemmel, hogy találkozunk a felüljárónál...
Zúzó-préselő-olvasztó üzem
Egy órával később
Hulladékfeldolgozás
Gyerünk!
Ilyen magasnak kell lenned
Nem csúszhatsz le a Pagoda-csúszdán, mert túl kicsi vagy. Gyerünk!
Még nem volt időnk megszavazni, de felvázoltunk egy tervet:
találkozunk a Távoli Körömvéghez vezető felüljárónál.
A többieket talán ledarálták, összepréselték,
de mi ott leszünk. Gyere!
Ne.
Mondom!
Ne.
Nem vagyok a kutyád, sose bírtalak,
nem érdekel, mi lesz veled, nem várlak meg.
Harapok.
Hajrá!
Csússz! A Pagoda-csúszda
Persze, gyere, csináld ezt, csináld azt.
Gazdi, mi? Na, majd én...
Nyilván ha rendesen működne, már nem élnénk.
A Szamuráj Fiú
Nehogy azt kérd, hogy hozzam vissza.
Hozd vissza!
Mondtam, hogy nem játszom ilyet.
Hozd vissza!
Nem azért csinálom, mert megparancsoltad,
hanem azért, mert sajnállak.
Jó kutya.
Bolhaszappan, bundaborotva, kutyakefe, hajszesz, farokkefe
Egy kóbor kutya első fürdője
Ki ez? Pont olyan, mint én rózsaszín orral.
Egy kilenc fős alom voltunk, de a lányokat megfojtották.
Nem is ritka faj. Drótszőrű, ázsiai, foltos vadászkutya keverék.
Ezt nem értem. Megfájdult a hasam.
Spots részére
Keksz.
Nem fogadhatom el. Ez a te kutyádé.
Még soha nem kínáltak Kutya-Ropsszal.
Azt sem tudom, milyen ízű.
Kipróbálom.
Ropogós, sós.
Még a fogam is tisztítja.
Ez az új kedvenc kajám.
Köszönöm.
Kobayashi nevelt fia kutyákért harcol? A cserediák ötrészes cikke
Túszejtők vagy megmentők
Hideg van, mi?
Megtaláljuk. Bárhol is van, ha még él, meglesz a kutyád.
A vendéglátók, Kikucsijoék otthona Megaszaki óvárosa, 22:45
Kobayashi polgármester, Megaszaki választott vezetője,
150 éve tart már, hogy a Kobayashi dinasztiával,
a kutyaellenes bűnöző, gonosztevő, stróman ősatyáiddal eláruljátok,
és félrevezetitek a lakosságot.
Nagyon haragszom rád!
Watanabe professzor, a Tudós Párt elhunyt jelöltje,
a véredben talált wasabi
tízszer annyi mérget tartalmazott, mint amennyitől egy bálna szíve megáll.
Miért tetted?
Atari Kobayashi, a polgármester örökbefogadott fia,
hősiesen elkötöttél egy kisméretű repülőgépet,
elrepültél vele a Szemét-szigethez...
Atari, szóval, mint mondtam, hősiesen elloptál
egy kisméretű repülőgépet, hogy a kutyád...
Belezavarodtam.
Francba!
Beléd zúgtam.
Harmadik rész: "A találkozó"
A Távoli Körömvéghez vezető felüljáró
Rex! King! Duke! Boss! Megvagytok?
-Hogy nézel ki? -Megfürdetett.
-Van nála szappan? -Egy kicsi.
Túl selymes a bundád.
-Játszottunk. -Bottal?
Eldobott valami gumicsövet.
Visszavitted neki?
Igen.
Jó gyerek.
Kutyafog és farokfelismerő szoftver
Nehogy te mondd meg!
Eleve én akartam, hogy fogadj neki szót.
Várj! Itt van a találkozó. Hova visz ez a hulladék-hajtó?
Szerinted jeggyel utazunk?
Az életünkért harcoltunk a szemétdarálóban, amíg te piperészkedtél.
-Ugrás! -Hova?
-Ide! -Mikor?
-Most! -Miért?
-Mi van? -Szavazzunk.
Aki szerint ugorjunk...
Vége
Ki az?
Nincs szaga.
Egyezés
1 perccel és 45 másodperccel később
Hiba
Gazdám, vétel! Atari, hallasz engem?
Az igazi kutya.
Flashback: "A titkos fog"
Mi az a füledben? Rosszul hallasz?
Nem. Tökéletes hallás kell, hogy testőrkutyának minősítsenek.
Nem, a fejhallgatón keresztül kapom az utasításaimat.
Világos, hogy a polgármesteri háztartásban
kényes információkhoz van hozzáférésem.
Szóval lehet, hogy épp most is beszél hozzád valaki?
Hát, a hatótáv 25 méter vagy ilyesmi,
-és az elem is biztos lemerült. -Szerinted mennyit keres a polgármester?
Azt nem mondhatom meg. Szigorúan bizalmas.
Egyébként sem a könyvelő kutyája vagyok, az Boglárka,
és őt szétzúzták egy üveg-újrahasznosítóban.
Az én feladataim kizárólag a polgármester gyámoltjának a védelmére korlátozódnak.
Nem szabadna barátkoznom vele, de nagyon szeretem,
bár ez, tudom, magánügy.
Csak azért említem, mert valószínű, hogy mind itt pusztulunk,
és soha nem látom viszont.
Hát, ez nehéz ügy.
Minden jót, és vigyázz a kannibálokkal.
-Mi? -Mi?
-Vigyázzak a... -A kannibálokkal.
-Kutyák, akik kutyát esznek. -Várj, kezdd előlröl.
Tudod, mit? Ne is törődj vele.
Csak állítólag vad kannibál kutyák vannak a környéken.
De nem aggódnék, ilyen szuperbiztos cellában.
Végül is, nálam is nagyobb biztonságban vagy tőlük.
Csak mondjuk az éhhaláltól nem.
Ez különleges biztonsági zár. Lehetetlen kinyitni.
Kobayashi zárak feltörésbiztos
Kobayashi Kutya-Kísérleti Telep Bezárt
Most meg fogtok enni?
Mit mondtál?
Meg fogtok enni? Hallom, kannibálok vagytok.
De vigyázat: minden eszközt bevetek, hogy megvédjem magam.
Katonai kiszerelés
Ki terjeszt ilyen mocskos hazugságot?
Csupán egyszer, túlélési ösztöntől hajtva kényszerültünk kannibalizmusra.
Egyetlen kutyát ettünk meg,
az akkori falkavezérünket, Fuzzballt,
akit már kómába taszított az éhezés,
így hát véget vetettünk a,
a szenvedésének, és,
és
megettük.
Anélkül a táplálék nélkül egy hétig se húztuk volna.
Haldokoltunk. És te elítélsz minket ezért?
Szégyelld magad!
Azért hoztunk ide, hogy segítsünk rajtad.
Van egy főkulcsunk.
Nyisd ki neki.
Fuzzball a legjobb barátja volt.
Ajjaj, attól tartok, megsértettem.
Elnézést, fogalmam sem volt.
Mi ez a hely? Mióta vagytok itt?
Rosszul bánnak veletek.
Jól vagy?
A nevem Spots, Spots Kobayashi.
Állok szolgálatodra.
Flashback vége
Atari-szan, hallasz engem?
Hallasz engem, gazdám?
Spots?
Hiba volt idejönnöd, veszélyben vagy!
Itt nem nyújthatok neked hatékony védelmet!
Spots!
Itt vagyok.
Csibész!
Utánam!
Aki egyetért, hogy Főnököt közösítsük ki, mondja: igen.
Igen!
-Ezt hogy csináltad? -Katonai kiszerelésű fogakkal.
Még 37-szer meg tudnám tenni, csak utána nem lenne mivel rágnom!
Gondolom, te vagy Spots. Téged kerestünk.
Gazdám, esküt tettem, hogy elvállalom a polgármesteri háztartás
hivatalos testőrének feladatát.
Soha nem szegem meg az eskümet.
Egyedüli gazdámként hűséggel leszek hozzád,
de a körülmények nagyon megváltoztak
Megaszaki összes háziállata számára.
Váratlan kötelezettségeim adódtak.
Egy kiközösített törzs vezére lettem, akik számítanak rám.
És nemsokára apa leszek.
Szomorúan és mély alázattal,
de kérlek, a szolgálat alól azonnali hatállyal ments fel engem.
Aljas szukafattya! Ha nem fulladunk vízbe, magam fojtlak meg.
Nem érdekel, hány robbanó fogat köpsz ki rám!
Tudod, min ment keresztül ez a kis pilóta,
hogy megmentsen téged? Még van képed?
-Kóbor kutya vagy. -Na, és?
-Hogy hívnak? -Nem mindegy?
A belvárosból származol, a kiejtésedből tudom.
Drótszőrű, ázsiai vadászkutya keverék vagy,
egy csapadékcsatornában születtél a bambuszrügyek ünnepén, ma hat éve.
Megismersz?
Nem... nem tudom.
A bátyád vagyok, 5 perccel előtted születtem. Rég találkoztunk, Főnök.
Én voltam a csenevész?
Csak voltál.
A kamerák felvételei megerősítik a hírt,
miszerint Atari Kobayashi öt kutya túszejtőjével együtt életét vesztette
egy leeresztő csatornában, a Távoli Körömvég határán.
Fő-fő Domó élőben nyilatkozik.
Minden távoli rokon legszörnyűbb rémálma, ha egy ígéretes ifjút
idejekorán ragadnak el tőle.
A polgármester úr mindenkit együttérzésre szólít fel,
és az Önkormányzati Akciócsoport Sintér Részlegének támogatására.
Tisztelgünk előttük a rossz kutyák
megregulázásában tanúsított lankadatlan buzgalmukért.
Nem a kutyákra
Mielőtt a tűzhányó-kitörés és a földrengés okozta szökőár
elpusztította az intézményt, több mint 250 állatot tartottak itt,
akiken akaratuk ellenére kísérletezgettek. Ha alaposan körbenéztek,
egyes kutyákon még látni a kísérletek és a kínzás nyomait.
Voltaképp nagyon is szembeszökő.
Ő a párom, Peppermint. Már nagyon közel a vajúdása.
Múlt hétre vártuk.
A katasztrófa túlélői megtanultak...
Mi az ott nála? Mi van nála?
Keksz, keksz, keksz.
Kutya-Ropsz.
Már nem gyártják.
Hallottátok a pletykát a Kobayashi Gyógyszergyárról?
-Nem. -Mit mondanak?
Ők csinálták a kutyanáthát.
-Ne. -Hát persze.
-Logikus. -Honnan szeded ezeket a pletykákat?
-Kitől hallod őket? -Nem is tudom.
A fülembe jutnak dolgok. Ez van.
Szeretem a pletykát.
Spots!
A fekete bagoly üzenetet hozott.
A sziget másik feléről jött.
Hozz neki csatornavizet, Chico.
Igen, értjük.
Hírt hozott a városi szeméttelepről.
-A városi... -Csendet kérek!
Figyelünk, bagoly. Mi az üzenet?
12 órával korábban
Meg akar mérgezni mindannyiunkat.
Az újraválasztásának estéjén a polgármester kiadja a parancsot,
hogy végleg irtsanak ki bennünket.
Orákulum egy látomásból tudta meg.
Ha a polgárok újra megválasztanak,
megfogadom, hogy azonnal és mindörökre véget vetek a kutyaválságnak.
Szavazz Kobayashira!
A Szemét-szigeti táborban minden állat elpusztulna. Talán már így is késő,
de ha a bagoly üzenete időben elér hozzátok...
Mérgező wasabi
Menjetek el Megaszakiba. Keressétek meg a gazdáinkat.
Tájékoztassátok a népet. Állítsátok meg a polgármestert.
Értünk.
Este átkelünk. Kezdjük meg az előkészületeket.
Van ott egy szuka, Nutmeg.
Mondd, hogy Főnök üzeni: találkozunk Megaszakiban.
Megaszaki Színművészeti Klub A Szamuráj Fiú
A polgármester néhai gyámja, Atari emlékére
Milyen szép.
Peppermint épp vajúdik.
Gyere, üljünk le.
Nincs baj.
Kedves Atari, elfogadod-e öcsémet, Főnököt
testőrödként, hogy szolgáljon téged
mint volt polgármesteri gyámoltat?
És te, Főnök, elfogadod-e Atarit, mint gazdád,
kinek biztonságát bátran, hűen, és igaz barátsággal védelmezed?
Menni fog.
Jó.
Kakaót, hidegen.
Tracy Walker cserediák a Napi Kiáltványtól.
Maga Watanabe professzor egykori kutatási asszisztense, Yoko Ono?
Stimmel?
Túl késő.
De stimmel?
Túl késő.
Ez már senkit nem érdekel.
Azt mondja meg, stimmel-e, ahogy összeraktam? Igen vagy nem?
Részvétem, de mindketten tudjuk, hogy nem öngyilkosság történt!
Le kell lepleznem ezt az összeesküvést!
Ben halott. A kutyák számára már nincs jövő.
Én elbuktam.
Szedje össze magát, és viselkedjen úgy, mint egy tudós!
Watanabe professzor sosem adta fel.
Ez itt a szérum? A kutyanátha ellenszere, a kutya-lázkór elleni oltóanyag,
a válságra való gyógyír?
Ezek mind.
Tracy!
Légy óvatos!
Negyedik rész: "Atari lámpása"
Nem ezt érdemlik!
-A kutyák! -Nem ezt érdemlik!
-A kutyák!
Atari él!
Megaszakiban nincs helye a kutyanáthának.
Uni prefektúrában nincs helye a kutya-lázkórnak.
Ideje, hogy az erőszakos, félelmet keltő,
ártalmas, rossz kutyákat emberségesen elaltassuk.
Ez saját érdekük, és a miénk is.
Jamatacsi tábornok, vezesse elő a pótkedvencet.
Ül!
Figyelem!
Megvannak az újraválasztási eredmények.
Kobayashi dinasztia: 98.6% Tudós Párt (elhunyt): 1.3%
Ez a bűnöző megint elcsalja a választást!
Ez a győzelem egyértelmű választási csalás.
Újraszámlálást követelünk!
Tisztelet.
A polgármester esélyt ad az illetéktelen diáktüntetőknek,
hogy hallassák ellenzéki véleményüket.
Kobayashinak kutyavér tapad a kezéhez, ahogy itt mindenkinek!
Atari egy hős volt!
Watanabe professzort megölték!
Megvan a szérum!
Kobayashi egy bűnöző, gyűlölöm.
A kevés számú kutyabarátot tengerentúli érdekcsoportok küldték,
hogy agitáljanak és anarchiát szítsanak.
Ezennel megvonom a cserediák, Tracy Walker
tanulói vízumát.
Az iskolából kirúgják,
őt pedig egyenes járattal deportáljuk, vissza Ohióba.
Jegy
A polgármester utasítja Fő-fő Domót, hogy hozza a vörös gombot.
Nutmeg!
A kutya mindenit! Kitisztult a tüdőm.
Az egyensúlyérzetem helyreállt.
És már hónapok óta nem láttam ennyire élesen.
Hú! Ez aztán a jó szérum.
Atari, akinek a halálhíre téves volt,
nyilatkozni fog a közgyűlés előtt.
Utána visszavonul a vitától, és nem válaszol több kérdésre.
A Napi Kiáltvány című újság tisztelt szerkesztőségének:
elsőrangú cikksorozatukkal egy csinos, kezdő újságírójuk
fényt derített a Kobayashi vezette hivatal gaztetteire.
Az elmúlt hetek nagy részét olyan kutyák társaságában töltöttem,
akiket a polgármester rossz kutyáknak nevez. A legderekabb lények,
akikkel volt szerencsém találkozni. Megaszaki jóérzésű polgárainak üzenem:
az élet körforgásának egyensúlya ingatag.
Kik vagyunk, és kik akarunk lenni?
Kik vagyunk?
A kutyák szenvedése láttán, egy haiku fogalmazódott meg bennem.
A természetről szól, szeretetről, barátságról, öröklétről, és egy bagolyról.
A címe: Atari lámpása.
Hogy történhet ez veled?
Legjobb barátunk.
Tavasszal elvirágzol.
De szép haiku.
Később elmondom.
E költeményt távoli rokonomnak, a polgármesternek ajánlom,
aki egykor engem is úgy fogadott be, akár egy kóbor kutyát.
A Napi Kiáltványra még egy évre előfizetek.
Erre a célra átadok ezer jent.
Alulírott Atari Kobayashi, a polgármester volt gyámoltja.
Nem ezt érdemli a fiú.
Nem ezt érdemli a kutya.
Azt mondja: "nincs becsületem".
Szemét-sziget rendelet
Jesszus maris!
A polgármester visszavonta a rendeletet!
Esküszöm!
Ölebmód Aktív
Fő-fő Domó választási ígéretei megszegésével vádolja Kobayashit.
Teljesen begőzölt!
Itt bunyó lesz!
-Köpj rá egy fogat! -Nem lehet.
Útban van a sok ártatlan tüntető. Mindjárt jövök.
Roham -támadás -bombáz
Futás!
-Futás! Futás! -Futás!
Rendszer leáll Hiba!
Urak
Meghekkelve
Agyműtét: folyamatban
Agyműtét: kész
A műtét sikeres volt, de a bal vese nem bírta tovább, leállt.
És a jobb veséje?
3 éve elvesztette egy vonatbalesetben.
Használják az én bal vesémet.
Azt adják Atarinak.
Veseátültetés: folyamatban
Gyertyás virrasztás Atariért és Spotsért
Egy Uni prefektúrai rendelet szerint,
ha a választási ünnepség alatt a választott jelölt meghal,
vagy büntető eljárás alá kerül,
a tisztjével járó összes joghatóság azonnal
legközelebbi rokonára, vagy kinevezett utódjára száll.
Más szóval...
Atari Kobayashi Megaszaki új polgármestere!
Jól hallották: Atari Kobayashi Megaszaki új polgármestere!
Reméljük, rendben van az új vese.
Teringettét! Micsoda este!
Egy hónappal később
Uni prefektúrában az élet újra békés mederben folyt tovább.
A Megaszaki Sárkányok veretlenségének
a Honda Manóktól elszenvedett kínos zakó vetett véget.
A Kutya-Nyami mind a 11 hazai üzemét megnyitotta.
A Kutya-Ropsz pedig új, továbbfejlesztett termékkel rukkolt elő.
Bolognai sashimi, macskatáp, rákízű vagdalt
A politikai korrupció mértéke elfogadható szintre csökkent.
A kutyanátha elleni szérum minden állatot meggyógyított a körzetben.
Egyesek szerint néhány elveszett kutya továbbra is a Szemét-szigetet rója.
Azonban ezek a pletykák mindeddig nem kerültek megerősítésre.
Polgármester úr, abban mind egyetértünk,
hogy itt tilos kutyát bántalmazni, gyilkolni, vagy rákiáltani.
De nem ez a kérdés.
A kérdés az, hogy mi legyen az illő megtorlás.
Pontosan. A helyes válasz: a halálbüntetés.
Ez túlzásnak tűnik.
Állapodjunk meg abban, hogy 30 nap közmunka,
és nem kevesebb, mint 250 ezer jen bírság.
Az ülést berekesztem.
Polgármesteri libegő
Készen állok, gazdám.
Katonai kiszerelés Jobb kiadás
Milyen volt-kóborkutyának lenni?
Még szoknom kell. Egy Nyugat-Szuzukiból jött lobbistának majd' leharaptam a kezét.
Vérátömlesztést kapott.
Biztos megérdemelte.
Talán. Tanultál új trükköt?
Képzeld, igen. Egyet.
Megmutatod?
Elvileg 10 lángoló tekebábúval
zsonglőrködöm, de azt most csak képzeld hozzá.
Már látom is.
Na, és most sem szülnél egy ilyen világba kölyköket?
Elmondom, ha jobban megismerlek.
Értem.
A barátaim azt hiszik, hogy szeretek harcolni, de ez nem igaz.
Néha eldurran az agyam, kiadom magamból,
de nem élvezem.
Nem vagyok erőszakos kutya.
Nem tudom, miért harapok.
Nem vonzanak a szelíd állatok.
Köszönöm.
Spots Kobayashinak kiváló polgármesteri
testőrkutyai szolgálataiért Megaszaki hálás lakói
ATARI ÉL!
Magyar szöveg: Heltai Olga